**Талапкер ауылының IT мектеп-лицейі**

**«Өзін-өзі басқару» ұйымының «Асық ату» челленджінің**

**АНЫҚТАМАСЫ**

2024 жылдың 6 желтоқсан күні спорт және салауатты өмір салты фракциясы «АСЫҚ АТУ» челленджін өткізді. Аталмыш челленджге 5-11 сынып оқушылары қатысты.

Мақсаты: Ұлтымыздың негізсіз ұмытылып бара жатқан ойынын жаңғырту, бабаларымыздың ойыны туралы түсінік беріп, қызығушылық ояту. Асық ойнату арқылы оқушыларды дәлдікке, мергендікке, ептілікке жеңіске деген құштарлыққа, намысқойлыққа, әділдікке баулу.

Асық ойыны баланың жүйке-жүйесін қалыптастырады, ой-өрісін және көкжиегін кеңейтеді, мінезін төзімділікке, қозғалысын дәлдікке ептейді, көздің көру қабілетін арттырады. Асықты нысанаға алғанда қан тамырларының жұмысы жақсарады, ал қолға ұстап иіргенде, саусақ пен алақандағы жүйке нүктелері үйкеліске түсіп, ми тынығады.

 